Porsche hou ’n sessilinderfees | Maroela Media
Porsche Cayman GT4 (Foto: Verskaf)
Dit is geen geheim dat ek ŉ Porsche-liefhebber is nie. Ek was nou al bevoorreg om die 718 Boxter en Cayman te ry, ŉ 911 GTS, ŉ 911 Carrera S, Macan, Macan Turbo, Cayenne, Cayenne S, Cayenne Turbo en Cayenne S Coupé. O, en ŉ Panamera S, Panamera Turbo en Panamera S Sport Turismo. Sjoe, dis amper almal…
Ek het ongelukkig nog nie ŉ GT Porsche gery nie. Maar ek glo ons sal binnekort ŉ beurt kry in een van my gunstelinge, die Cayman GT4. Wat dié spesifieke kar so spesiaal maak, is die terugkeer van die plat- of eerder bokser-sessilinderenjin na die Cayman. Ek het om Kyalami gejaag met ŉ 718 Cayman GTS wat die bokser-viersilinderenjin en ŉ fantastiese PDK-ratkas gehad het, maar die kenners het gesê, “al wat kort is die sessilinderklankbaan”.
Porsche Cayman GTS binneruim (Foto: Verskaf)
Hier het ek met die viersilinder-GTS om Kyalami agter ŉ Porsche Experience bestuursinstrukteur gejaag: https://youtu.be/vJ5IJpv3DnM
Gelukkig is dit nie net die GT4 wat die sessilinder kry nie; die GTS kry hom ook.
Die reeks gaan nou só lyk:
Porsche 718 Cayman 220 kW/380 Nm 5.1 sek 275 km/h 7,4 ℓ/100 km R957 000
Porsche 718 Boxster 220 kW/380 Nm 5.1 sek 275 km/h 7,4 ℓ/100 km R968 000
Porsche 718 Cayman S 257 kW/420 Nm 4.6 sek 285 km/h 8,1 ℓ/100 km R1 169 000
Porsche 718 Boxster S 257 kW/420 Nm 4.6 sek 285 km/h 8,1 ℓ/100 km R1 180 000
Porsche 718 Cayman GTS 4.0 294 kW/420 Nm 4.5 sek 293 km/h 10,8 ℓ/100 km R1 164 000
Porsche 718 Boxster GTS 4.0 294 kW/420 Nm 4.5 sek 293 km/h 10,8 ℓ/100 km R1 175 000
Porsche Cayman GT4 309 kW/420 Nm 4.4 sek 304 km/h 10,9 ℓ/100 km R1 468 000
Porsche 718 Spyder 309 kW/420 Nm 4.4 sek 301 km/h 10,9 ℓ/100 km R1 393 000
Ons behoort teen die middel van die jaar iewers ŉ beurt met ŉ GT4 te kry. Dit sal ook die eerste GT Porsche en eerste handrat-Porsche wees waarmee ek ry. Ek kan nie wag nie.
Porsche Boxster GTS (Foto: Verskaf)
Porsche Cayman GTS (Foto: Verskaf)